अलारनाथ मन्दिर
अलारनाथ मन्दिर या अल्वारनाथ भारत के ओड़िशा राज्य के पुरी ज़िले के ब्रह्मगिरि कस्बे में स्थित एक प्रसिद्ध हिन्दू मन्दिर है। यह भगवान विष्णु को समर्पित है। आषाढ़ मास के कृष्णपक्ष में जब भगवान जगन्नाथ की स्नान यात्रा में पश्चात उनका दर्शन पुरी में नहीं हो सकता, तो पुरी से 23 किमी दूर स्थित इस मन्दिर में श्रद्धालुओं की भीड़ लग जाती है। ऐतिहासिक रूप से यह आलवार सन्त रामानुज की इस क्षेत्र की यात्रा से सम्बन्धित है।